Številka: 023-18/2018/18

Datum: 21. 6. 2022

Zadeva: POVABILO K ODDAJI PONUDBE ZA NAKUP SLUŽBENEGA VOZILA

**1. POVABILO K ODDAJI PONUDBE**

Republika Slovenija, Ministrstvo za infrastrukturo, Langusova 4, 1000 Ljubljana (v nadaljevanju: MZI) vabi ponudnike k oddaji ponudbe za odkup rabljenih vozil po priloženem seznamu. Postopek prodaje rabljenih vozil se izvede na podlagi Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18). Ponudnik odda izpolnjeno ponudbo skenirano na elektronski naslov: andrej.loboda@gov.si . MZI bo upošteval le tiste ponudbe, ki bodo prejete na zgoraj navedeni naslov najkasneje do 15. 7. 2022. MZI ne bo obravnaval prepoznih ali pomanjkljivo izpolnjenih ponudb oziroma ponudb, katerim ne bodo priložene druge, s to razpisno dokumentacijo zahtevane priloge. Pregled ponudb bo komisija predvidoma izvedla 15. 7. 2022. MZI si pridružuje pravico, da ne sklene pogodbe z nobenim ponudnikom. Vlada Republike Slovenije ali pooblaščena oseba s soglasjem predstojnika lahko postopek prodaje ustavita do sklenitve pravnega posla. Z oddajo ponudbe ponudnik izjavlja, da v celoti sprejema pogoje razpisne dokumentacije.

1.1. Dodatne informacije v zvezi z vozili lahko ponudniki dobijo po elektronski pošti na e-naslov andrej.loboda@gov.si oz. ob ogledu vozila, ki bo dne 30. 6. 2022 ob 10.00 na sedežu ministrstva.

**2. OPIS PREDMETA PRODAJE**

Predmet prodaje je vozilo Lexus RX/400/H

2.1. Osnovne informacije

Vozila se kupuje po načelu videno-kupljeno. Opis stanja vozila je razviden iz cenitvenega poročila. Ponudniki lahko dobijo natančnejše informacije o stanju vozila pri kontaktni osebi iz točke 1.1 te dokumentacije in ob ogledu vozila. Ponudnik z oddajo ponudbe izjavlja, da je v celoti seznanjen s stanjem vozila in tako ob prevzemu vozila ali po njem ne more uveljavljati reklamacije na stanje vozila. Če je ponudnik opustil možnost ogleda vozila in oddal ponudbo, se šteje, da je s stanjem vozila seznanjen. Pogoj za sodelovanje na javnem zbiranju ponudb je plačana varščina, ki znaša 500,00 EUR. Varščino je treba nakazati na transakcijski račun št. SI56 0110 0630 0109 972, naziv imetnika računa: Republika Slovenija-proračun, Gregorčičeva ulica 20, 1000 Ljubljana, koda namena plačila: OTHR, obvezni sklic 18 24309-7201001-xxxxxxxx (namesto 8x ponudnik vpiše svojo 8 - mestno davčno številko). Skenirano potrdilo o plačani varščini je obvezna sestavina/priloga ponudbe, sicer MZI ponudbe ne bo obravnaval. Zadostuje tudi sken potrdila o plačilu iz spletne banke. Merilo: Merilo za izbor najugodnejše ponudbe je najvišja ponujena cena. Upoštevane bodo le ponudbe, ki bodo izpolnjevale zahtevane pogoje. Če dva ali več ponudnikov za vozilo ponudijo enako ceno, bo MZI vse ponudnike, ki so ponudili enako ceno, pozval k oddaji nove ponudbe za predmetno vozilo. Če bo ponujena cena za isto vozilo pri več ponudnikih enaka tudi v drugem krogu, se za izbor najugodnejšega ponudnika opravi žreb, ki ga izvede komisija in na katerem so lahko prisotni predstavniki ponudnikov. Vozilo bo dodeljeno tistemu ponudniku, čigar ime bo prvo izžrebano.

2.2. Navodila ponudnikom za pripravo ponudbe

Dokumenti, ki jih mora ponudnik predložiti, da bo ponudba pravilna, so:

− izpolnjen in podpisan obrazec «PONUDBA«,

− potrdilo o plačani varščini (zadostuje izpis iz spletne banke).

2.3. Davek na dodano vrednost

Državni organi, ki v okviru izvajanja svojih pristojnosti nabavljajo osnovna sredstva, nimajo pravice do odbitka DDV, ker ta osnovna sredstva uporabljajo za opravljanje dejavnosti oziroma transakcij, ki jih opravljajo kot organ oblasti. Odprodaja tako nabavljenih osnovnih sredstev prav tako ni predmet obdavčitve z DDV, saj je takšna dobava opravljena v okviru neobdavčljive dejavnosti. Navedeno velja za odprodajo rabljenih motornih vozil.

2.4. Vračilo varščine

Vsem neuspelim ponudnikom bo varščina vrnjena najkasneje do 15. 8. 2022 na transakcijski račun, ki je naveden na obrazcu »PONUDBA«. Za nepravilno izvedbo nakazila zaradi napačno ali nečitljivo napisane številke transakcijskega računa ali drugih podatkov, potrebnih za nakazilo, MZI ne odgovarja. MZI bo varščino uspelega ponudnika zadržal in jo odštel od ponudbene cene oz. dogovorjene kupnine za vozila. DDV se ne obračuna.

2.6. Podpis pogodbe, plačilo kupnine, prevzem vozila

Kupci vozil prejmejo pogodbe v podpis predvidoma do 1. 8. 2022. Kupec v roku 8 dni od poziva MZI podpiše pogodbo, sicer se šteje, da je od nakupa odstopil. V tem primeru MZI zadrži vplačano varščino. Do nakupa predmetnega vozila je nato upravičen naslednji najugodnejši ponudnik. Najugodnejši ponudnik prejme ob podpisu pogodbe račun, ki ga poravna najkasneje v roku 15 dni od dneva izstavitve računa. Plačilo kupnine v roku je bistvena sestavina pravnega posla. Za kupca, ki je pravna oseba velja, da se prevzem vozila (predaja ključev vozila) opravi šele po predložitvi dokazila o plačilu kupnine oziroma morebitnih drugih listin, ki bi bile potrebne za prenos lastništva pri pristojnem organu. Za kupca, ki je fizična osebe velja, da se prevzem vozila (predaja ključev vozila) opravi po izvedbi prenosa lastništva pri pristojnem organu, kar kupec izkaže s potrdilom o lastništvu vozila, na katerem je naveden kot lastnik vozila, ali z drugo ustrezno listino. Kupec mora vozilo prevzeti na svoje stroške in na lokaciji ogledov, najkasneje v roku 10 dni od dneva plačila. Ponudnik (pravna oseba) s sklenitvijo pogodbe poda naročniku pooblastilo za ureditev spremembe oziroma prenosa lastništva pri registracijskem organu v skladu z Zakonom o motornih vozilih (Uradni list RS, št. 75/17; v nadaljevanju: ZMV-1), prav tako pa mora ponudnik sodelovati v postopku pri registracijskem organu, če je to potrebno. V primeru nespoštovanja tega določila je ponudnik naročniku dolžan povrniti vse nastale stroške, ki bi naročniku pri tem nastali.

Komisija:

Helena Kambič Krže

Sanja Pečaver

Andrej Loboda